Diari Oficial de la Generalitat Valenciana


Sumari del DOGV 8201, del 29-12-2017 (2017/12710)

RESOLUCIÓ de 27 de desembre de 2017, del president de CulturArts Generalitat, per mitjà de la qual es publica l'Acord del Consell de Direcció de l'entitat, adoptat en la reunió celebrada el 27 desembre de 2017, pel qual s'aprova l'oferta d'ocupació pública per a l'any 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8201

Data del DOGV
:   29-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/12186


Data del document
:   27-12-2017

Organisme emissor
:   Culturarts Generalitat

Tipus de document
:   Resolució

Descriptors 

:   * Culturarts Generalitat
    * concurs administratiu

RESOLUCIÓ de 27 de desembre de 2017, del president de CulturArts Generalitat, per mitjà de la qual es publica l'Acord del Consell de Direcció de l'entitat, adoptat en la reunió celebrada el 27 desembre de 2017, pel qual s'aprova l'oferta d'ocupació pública per a l'any 2017. [2017/12223]  
Des de la publicació de la Llei 1/2013, de 21 de maig, de la Generalitat, de mesures de reestructuració i racionalització del sector públic empresarial i fundacional de la Generalitat, no s'han produït processos selectius per a l'ingrés en llocs de treball de CulturArts que reuniren els requisits d'igualtat, mèrit, capacitat i publicitat exigibles en dret.  
  
Com a conseqüència, més del 30 % de la plantilla de personal no és fixa malgrat acumular molts anys d'antiguitat en la majoria dels casos. Per això és urgent reduir la situació de precarietat del personal de l'organisme i iniciar processos graduals de consolidació d'ocupació, dins dels límits establits per la normativa aplicable.  
L'article 36 de la Llei de pressupostos de la Generalitat per a l'exercici 2017 (Llei 14/2016, de 30 de desembre), reproduint la norma corresponent de la Llei de pressupostos de l'Estat, limita la incorporació de nou personal mitjançant processos de selecció a una taxa de reposició d'efectius, calculada sobre les baixes produïdes en l'exercici anterior, diferent segons el sector d'activitat, sent del 50 % en el CulturArts Generalitat i sempre respectant les disponibilitats pressupostàries del capítol I del pressupost de despeses de l'entitat.  
  
Els criteris per al càlcul d'aquesta taxa són els definits a l'apartat 3 de l'article 21 de la Llei 14/2017, de 16 de juny, de pressupostos generals de l'Estat, segons el qual no computaran dins del límit màxim les places que es convoquen per a la seua provisió mitjançant processos de promoció interna.  
Finalment, i en compliment del que disposa l'article 8 del conveni Col·lectiu aplicable al personal laboral de CulturArts, aquesta oferta d'ocupació pública ha sigut objecte de negociació en la seua Comissió d'Interpretació, Vigilància i Estudi (CIVE) del dia 11 de desembre de 2017, ha sigut aprovada pel Consell de direcció de l'entitat en la reunió celebrada el 27 de desembre de 2017 i informada favorablement per la Conselleria d'Hisenda i Model econòmic, d'acord amb l'establit en l'article 36 de la Llei 14/2016, de 30 de desembre, de pressupostos de la Generalitat per a l'exercici 2017.  
Per tot això, en virtut de les competències que li atribueix l'article 4.f del Reglament d'organització i funcionament de CulturArts, aprovat pel Decret 5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat, modificat pel Decret 141/2014, de 5 de setembre, i pel Decret 124/2016, de 30 de setembre, el 27 desembre, el Consell de Direcció va adoptar el següent acord:  
  
Primer. Aprovació de l'oferta d'ocupació pública  
S'aprova l'oferta d'ocupació pública de 2017 per a seleccionar personal de CulturArts Generalitat en els termes que estableix aquest acord.  
  
  
Segon. Contingut de l'oferta d'ocupació  
a) L'oferta d'ocupació pública que s'aprova està constituïda per places vacants i dotades econòmicament en el pressupost de CulturArts per al present exercici, i existeix un informe favorable de la Conselleria d'Hisenda i Model Econòmic.  
b) El total de l'oferta puja a dues places de naturalesa laboral distribuïdes de la manera següent: número de lloc RPT 50, tècnic/a superior de màrqueting i publicitat, classificació A20 E038, i número lloc RPT 187, ordenança, classificació E12 E015.  
  
Tercer  
Els procediments que es convoquen en execució de l'oferta adoptaran el sistema de concurs oposició i el contingut de les proves guardarà relació amb els procediments, les tasques i les funcions habituals dels llocs objecte de cada convocatòria. En la fase de concurs es valorarà, entre altres mèrits, el temps de serveis prestats a CulturArts en els llocs de treball objecte de la convocatòria.  
  
Quart. Convocatòries i termini de desenrotllament de l'oferta  
De conformitat amb el que disposa l'article 46 de la Llei 10/2010, de 9 de juliol, de la Generalitat, d'ordenació i gestió de la funció pública valenciana, es convocaran i resoldran els processos selectius corresponents a l'oferta d'ocupació pública que s'aprova, en el termini improrrogable de dos anys des de la publicació de l'oferta en el Diari Oficial de la Generalitat Valenciana.  
  
Cinqué. Desenrotllament dels processos selectius per a persones amb diversitat funcional  
Les proves selectives destinades a persones amb diversitat funcional tindran idèntic contingut que les establides per a la resta de les persones aspirants, sense perjuí de les adaptacions i els ajustos raonables necessaris de temps i mitjans per a la seua realització, per a assegurar que les persones amb diversitat funcional participen en condicions d'igualtat.  
  
  
Sisé. Mesures per a promoure la igualtat de gènere  
Les convocatòries hauran d'incloure, com a primer criteri de desempat, la resolució en favor del sexe que estiguera menys representat dins del col·lectiu de persones que formen part de la categoria objecte de la convocatòria.  
  
Seté. Facultats d'aplicació i execució  
S'autoritza la persona titular de la Direcció General del CulturArts per a l'aplicació i l'execució d'aquesta oferta d'ocupació.  
  
València, 27 de desembre de 2017.- El president de CulturArts Generalitat: Vicent Marzà Ibáñez.